bavarian-nlp/barwiki-20250901 huggingface dataset:
Oipmdorf

Oipmdorf (aa "Oipmderfé", "Oipmderfai", Deitsch: "Alpendorf") is a Stoudtoaé vah Seiger Hons i. Pg. und gherscht za da Katastroigmoah Plankenau. Es befindt se eppern drói Kilómeeter vam Stoudzentrum entfernd in Richtung Gróssourl auf guade 800 m y. A. am Fuass vam Gernkógé (1787 m i. A.). As Oipmderfé is ad 1970er Jour - aufgrund vah da turistischen Wichtigkeid aufbaud wourn und bsteed heid hauptsächlich aus Hótejs mid zan gressden Toaé ghomner Kategorie, mid ywer 1.900 Gästebettner und a pour Oahfamilienhaiser an "Óweroipmderfé", dés sé a Stickai weider ówerhoib vam Oipmderfé befindt.
Fyr Turisten wernd Freizeideihrichtunger sówia Sporschtméglichkeiten wia zan Beispij a Kinderspijbloutz mid am Streichézóo, a Riasenrutsch, Moiwänd, a Go-Cart-Bóh, a Riasensprungmatten, Poneyreiten, a Tennishoin und -blétz sówia Mountainbiken ohbóten. Weiderne Ausflugszij in da Nachernt vam Oipmderfé sand dia Liachtenstoahklomm, as Schaubergwerk Arthurstóin, as Schaubergwerk Sunnpau (Seiger Veit), as Daleebnisboud Wosserwejd Amadè in Wougroa, sowia d'Thermen im Gaschtoaner Toi und as Gróssourltoi, wó ma decht in da Summersaison ower speziej im Hijrest Aimern geeh koh. D' Oipmdorf-Bergbóhner daschliassend as greessde Wintersporschtgebiat an Bundeslond Soizburg (d' Soizburger Sporschtwejd Amadè) an Winter mid zoireiche Lift und Gondeln.
Catalanischa Keapa

A catalanischa Keapa oda aa dual-archimedischa Keapa is a geometrischa Keapa, wo se zu am archimedischn Keapa dual vahoit. So is zum Beispui des "Rhombendodekaeder" dual zum "Kuboktaeder". De catalanischn Keapa - vo denas dreizehn gibt - hod ma nochm belgischn Mathematika Eugène Charles Catalan so gnennt.
De dual-archimedischn Keapa bestenga nua aus oana Flechenoart, nemle identischn unreglmeesign Vuileckn, hom owa mindastns zwei zwoa vaschiedane Oartn vo Eckn (des Rhombendodekaeder hod zum Beispui Eckn, wo drei Rhombn, und soichane, wo via Rhombn zammakema). Damit sans koane archimedischen Keapa im uaspringlign Sinn mea.
Frank Martin

Da Frank Martin (* 20. Juni 1992 in Huading) is a niadaboarischa Kabarettist, Sänga und Schauspuia aus Huading.
Sei Lem.
Da Frank Martin is am 20.06.1992 in Huading im Landkreis Bassau auf d'Wejd kemma. Er hod aa nu drei andane Gschwista.
Mied 10 Joa hod na sei Mama, nochdem a scho noch a boa Monat mim Tompretn spuin aufghead hod, zum Klavierunterricht gschickt. Späda, wiara dann 15 woa, hoda zua Kirchnorgl gwechslt. 2011 hoda nochand ois D-Kirchnmusika im Bistum Bassau ausglernt.
Noch seim Mittlan Schuiabschluss is a auf d'Staatliche Fachobaschui in Bassau ganga. De hoda oba dann scho noch am Joa obbrocha und hod 2009 a Ausbuidung zum Veraltungsfachangestellten bei da Moaktgmoa Huading agfanga.
Karrier.
Kabarett.
2009 hoda se s'easchte moi mied am sejba gschriema Text auf a Poetry-Slam-Bühne higstejd. Im sejm Joa is a fia an Kabarett- und Comedywettbewerb vom Lokalradio Unser Radio nominiert woan. Im Herbst 2009 hoda mit seim easchtn Kabarettprogramm "Pubertät und Altersstarrsinn" Premiere gfeiert und seit 2010 vasuacht a se damied auf lauta Glaokunstbühne übaroi in Bayern, u. a. a im schwabinga Vereinsheim in Minga und bei "Comedy mit Matuschke" mim Bayern 3 DJ Matthias Matuschke.
2011 is a dann fian Glaokunstwettbewerb d'Schnellertshammer Heugabel nominiert woan und is do na aa glei aufn zwoatn Blotz kemma. Heanoch hoda aa-r an Nam vo seim Kabarettprogramm auf "Ich pubertiere" umgändat.. Emfois 2011 hoda se fian Kostprobenabend vom 23. Kabarett Kaktus, da ejdaste Kabarettpreis vo Minga, qualifiziert, wora dann easchta woan is und so aa nu in d'Hauptrundn kemma is. Do hammd dann oba da Timo Wopp und PAUL (Poesie aus Leidenschaft) gwunna.
Gsang.
2007 is a zum Huadinga Kirchachor ganga. Seit 2009 nimmd a bei da Miyase Kaptan-Borst an professionella Gsangsuntarricht in Bassau. De schickt na oiwei vo Auftritt zu Auftritt und fördat na oiwei weida. 2011 hammd er und zwoa Freindin in Eigenproduktion zammad a klassischs Konzert mit Gsang und Flügel untam Titl "Abendempfindung" vaanstoit.
Theata.
Da Martin hod se 2007 da Theatagruppm Huading agschlossa. Weidas hoda in da Spuizeit 2008/09 und 2010/11 da Jugendgruppm vom Stodtheata Bassau aghead.
Fuim und Ferseha.
Seit 2009 vasuachta aa oise an Komparsnroin zum griang wos gähd, u. a. hamms na do aa gnumma bei:
Kinäsisch

De kinäsischn oda: sinitischn Sprochn buin oan vo de zwoa Primärzweig vo da sinotibetischn Sprochfamij, da andane Primärzweig hand de tibetobirmanischn Sprochn. Kinäsische Sprochn wean heidsdogs vo ebba 1,2 Milliarn Leit gredd, vo dene d'Mehran in da Voiksrepublik Kina und da Republik Kina (Taiwan) lem. In am haffa Lända, voa oim in Siadostasien, gibds gressane kinäsischsprochige Mindaheitn. De kinäsische Sproch mid da gressdn Azoi vo Sprechan is as Houkinäsische, des wo efdas aa oafoch "Kinäsische Sproch" gnennd wead.
Ramersdorf-Perlach

Ramersdorf-Perlach buidd an "Mingara Stodbeziak 16" und liegt im Siidostn vu da Landeshauptstod Minga.
Da Beziak besteed aus dena boadn ehemolign Gmoandn "Ramersdorf" (oagmoandd am 1. Jenna 1864) und "Perlach" (oagmoandd am 1. Jenna 1930) und dena boadn aufm ehemolign Gmoagebiet vu Perlach ligendn Stodtein "Woidperlach" und "Neiperlach". De friaan Perlacha Ortstei "Michaeliburg" und "Fasangoartn" ghean heit weitgehend zu de Stodbeziak 15 Trudering-Ream bzw. 17 Obagiasing.
Pasing-Owamenzing

Pasing-Owamenzing (amtli: Pasing-Obermenzing) is seit da Neistrukturiarung vu de Beziake im Joar 1992 da Stodbeziak 21 vu Minga. Ea besteed aus dena Stodtein Pasing und Owamenzing. Da Beziak liegt im Westn vu da Stod.
Kommanditgesellschaft

A Kommanditgsejschaft is im Kern a OHG oba aa nu mied am Teilhafter (Kommanditist).
Entstehung.
Damied ma-r-a KG grindn ko braucht's mindastns zwoa Leid, de wo dann d'Gsejschafta hand, an Gsejschaftsvatrog, a Handlsgwerb (lt. HGB) und a gmeisame Firma. Da Gsejschaftsvatrog is formfrei und d'Gsejschafta kinnand entweda a juristische oda a natiarliche Person sei.
Im Inna-Vahejtnis entstehts duachn Vatrog, im Außnvahejtnis oba eascht mim Gschäftsbeginn und da Eidrogung ins HR (s'Amejdn glangd). Eidrong wead d'Hächn vo da Eilog vom Kommanditistn (wos oba ned Vaeffntled wead) und d'Azoi vo de Kommanditistn, des ois wead schriftle und persänle vo olle Gsejschafta zammad gmocht.
Jeri Ryan

Jeri Lynn Ryan (* Feba 1968 z Minga) is a US-amerikanische Schauspuilarin, wo voa oim duach ia Roin vo da "Seven of Nine" in da Fernsehserie "" bekonnt woan is.
Jery Ryan is ois "Jeri Lynn Zimmermann" zua Wejd kema. Ia Vadda wor Gerhard Florian (an Master Sergeant vo da US-Army) und ia Muadda Sharon Zimmermann (a Sozialorbaterin), de wo spada an John Clemens "Jack" Ryan gheirat hod. Ian mennlichn Vornom "Jeri" vadankt se ian Vadda, dea wo si an Sohn gwinscht hod. Wiad Jeri 11 Joar oid wor, is de Familie in de USA zogn.
Seit Feba 2005 hod de Jeri zamma mitn Christophe Emé des Restaurant „Ortolan“ z Los Angeles. Seit 2007 is de Ryan mitn Emé vaheiradd.
Beagradl

A Beagradl oda Mountainbike is im Normalfoi a Foarradl mid dem wo ma an Beag afe foahn ko oda aa wieda obe.
Ma unterscheid:
CC/Marathon: Des sand de leichtn Radln, de ma oft bei bergaffe rennan sigt. As Gwicht vo de Radln hod zwischan zeeh und zwoif Kilo. Ma unterscheid zwischan am Hardtail, des wo nua a Gobe fuan hod (Starrrahma) und am Fully, wo an Dämpfer hintn hod. De Bikes hom maximal 100 mm Fedawegund san eha zum scheen Bergauffoan ausglegt.
Enduro/Light Freeride: De Bikes san meisns a bissl schwara ois CC Bikes, bringan uma 13-16 Kilo aufd Wog. Mid dena ko ma Touren foan oba sie a moi in Bikepark draun. Da Fedaweg vo dehne liegt bei 140 mm bies 160 mm, san meistn Fullys und is imma 
mehr im kema.
Freeride: De Radln san mit 16-20 Kilo ned grod de leichtasten, hom an Fedaweg vo 160 - 180 und san sehr stabui ausglegt. Domid 
ma haushohe Drops und weide Spring mocha ko. Beim Freeriden gehts mehr um den Spaß an da Sach. Des wead meistens im Radlpark ausgibt, wei de Radln do recht schwaar sand und ma do mim Lift affe foan ko. Des Freeriden is mea Trick oriendiat (Lenka fodra und so eps). Des Freeriden kimmt aus Kanada, wo ma a bissl Hoiz zamkaut hod um iba Fliss oda Gstrip driba z foan.
Downhill: Des Downhill foan is domois in de Neinzga endstanden, wo ma easchd no mit Cross country hardtails an Beag oba kaut is ohne 
Ricksicht auf Valuste, heid san Downhiller wesendlich stabila und san Fullys mit ca. 200 mm Fedaweg. Da aff oamoi de Indusdie und a boar ondana Zipfen moanen dos jetzt Gwicht gspoarn ogsagt is, san de Beagradln heid bei uma 16-18 Kilo. Mit dena ko ma nua bergo foahn, wei de Geometrie recht bergohkofigoriat ies und fuan nu oa Kettnbladl. Bekannte Downhiller san Steve Pete der aa Wejdmoasta 2010 worn is, da Sam Hill und da Greg Minaar.
Penzing

Penzing is da 14. Weana Gemeindebeziak (Hieb). De Beziaksteu san Penzing, Braadnsee, Baamgoatn, Hittldorf und HaWei (Hadasdorf-Weidlingau).
Sport.
In Hittldorf is da österreichische Fuassboirekordmasta Rapid Wean dahaam.
Tschinejn

Tschinejn oda Tschinellen (aa Poorbeckn) san zwoa Beckn, de wos ma aufeinanda schlogt. Se bestehn aus Messing oda Bronze und wean im Orchesta und in in da Blosmusi oft eingsetzt.
Da Begriff „Tschinejn“ kimmt vom italienischn "cinelli", des wos sovui wia „kloane Becken“ hoasst. Oft wead aa nua Beckn gsogt, wos owa ned exakt is.
Neihausen-Nymphenburg

Neihausn und Nymphenburg san Stodtei vu Minga. 1992 sans zum Stodbeziak 9 Neihausen-Nymphenburg zammagschlossen worn.
Typisch fian Beziak is de Mischung vu untaschiedlichn steddebaulichn Bereichn. Z Nymphenburg is seit Beginn vum 19. Joahundat im Umfejd vu da Schlossolog a reprensentativs Wohnviatl entstondn, wo si zoireiche Beispui vo Architektur aus da Grindazeit dahoidn hom, wie beispuisweis de Villnkolonien Neiwittlsboch und Gern. Im 1890 eigmoandatn Neihausn, des wo scho zua Grindazeit a prosperiarends Stodviatl wor, pregn Wohn- und Gscheftshaisa in gschlossana, dichta Bebaung des Buid.
Eisner Kurt

Dar Eisner Kurt is gabeest an schraibar und an polìtikar vüürar kan Berlìno un denne ka Mònako in de Bavièra. Ar is gabeest dar schaffar un dar èerste höögarste vüürar vomme vrai-staate von Bavièra "Freistaat Bayern". 
Galeebach.
Dar Eisner Kurt is gabüürtet fan takh 14 vomme mòajen im-me jaare 1867 kan Berlìno und is khènt gatöötet fan takh 21 vomme hòrnighe im-me jaare 1919 ka Mònako. De sain alten saint gabeest judeen und habent gahàt an fabbrika von tüücharn kan Berlìno, ba-d-ar is gant schuul. Darnaach iss-ar gabeest an schraibar vor viildar-hanne jorneele. 
Dar polìtikar vüürar.
Kan Berlìno.
Dar Eisner Kurt ist hòrtan gastànt at-te schenkhe saita und hat gabèlt legan panàndar in Immanuèle Kant und in Karlen Marx. Imme jaare 1898 hatt-ar-sich gaschràibet inn in partìten sozialdemokràtiken dar Prussien (SPD).
Ka Mònako.
Im-me jaare 1910 iss-ar gant ka Mònako in de Bavièra zo hèrbigan da. Benne im-me jaare 1914 hat gahövet aan dar Gròoze Khriikh, iss-ar khènt an hèftigar straitar bidar in khriikh und hat nimmarmèar gabèlt vòlgan me sain partìten. Ar hat vorkhèart de laüte un denne, benne is gabeest gariivet dar Gròoze Khriikh, fan takh 8 vomme hòolikh-manade im-me jaare 1918 hat-ar gamàchet an gròozez gakhèerach me staate, hat gatràibet dehiin in khuunekh, und hat vorkhünnet in vrai-staat von Bavièra "Freistaat Bayern".
Sainten dar èerste und höögarste vüürar vomme naüjen staate, fan takh 21 vomme hòrnighe im-me jaare 1919, bail ar is gabeest aff-an bèkh zomme komàun-hause, iss-ar khènt gaschózzet tòat vonn-ame maukhalar. Voar-az-ar hat gasnàppet diisen bèkh, dar sain schraibar hat-me garaatet zo lèmman an andarn bèkh zoa-zo gheenan inn in-z komàun-haus stüllinghe, badar dar Eisner Kurt hat-me nèt gavòlghet khödanten:
"Se mögant-mich schiizan tòat òona bòtta anlòan."
Moosach (Minga)

Moosach is a Stodtei vu Minga. Zamma mit de Ortstein "Hartmannshofen", "Pressestod" und "Borstei" buidd Moosach an Stodbeziak 10 Moosach.
An Noma vadankt des ehemolige Dorf da Moosach, am knapp 60 km langan linkn Nebmfluss vu da Isar. Da urspringliche Valaff vu da Moosach wead heit ois "Fejdmochinga Bach" bezeichnet und seit de Reguliarungsmaßnahma bei Oberschleißheim aus am Wiamkanal ausgleitet.
Eugen Roth

Da Eugen Roth (*24. Jenna 1895 z Minga; † 28. Aprui 1976 emdo) wor a bayrischa Lyrika und populeara Dichta vu moast humoristischn Versn.
Mit seine heita-nochdenklichn "Ein Mensch"-Gedichtln und Eazählunga gheat a zu de moastglesanan Lyrikan im deitschsprochigen Raum.
Im Netz.
Mehrare Vaweise zu seine Versln:
Xaver Terofal

Xaver Terofal, amtli: François Xavier Laforet (* 20. Jenna 1862 in Dorfen, Obabayern; † 4. Aprü 1940 in Schliersee), wor a bayrischa Schauspuia und Voikssänga.
Da Terofal Xaval stammt aus ana Famij mit franzesischn Wurzln. Sei Vadda wor a eafoigreicha Weinwiat. Nach ana Metzgalehr hoda mit Untastitzung vo eam mehrane Wiatshaisln z Dorfen, Halfing und Minga in Pacht betriebm. Do hod a nacha Musi- und Theataobmde inszeniat, wora sejm auftretn is.
Zsamma mit seim Freind und Kollegn Konrad Dreher hod a des Schlierseer Bauerntheater gründt. Do hod da Xaverl Regie gfiaht und 1905 de Leitung vom Theata ibanomma.
Grasoberln

As Grasoberln is a Koartnspüll fia vier Leit. Ma spüllt mid 32 Koartn, wej beim Schafkopf. Grasoberln is a ganz olds Koartnspüll, des wej heizedogs kaam mea gspüllt wird.
Mischn und gem.
Da Geba mischt alle Koartn und lousst den oheem, der wej rechts von eam sitzt. Nachernd daalda an nejdn im Uhrzeigersinn vodeckt vier Koartn aus, danoch nomml viare. Wenn anejda seine Koartn hod, wird nocharanand ogsagt, obmara Spüll hod owa ned.
De undaschiedlichn Spülla.
Es gitt beim Grosoberln drei Spülla, de wej alle drei ganz undaschiedlich sann. Owa vo alle drei giz koi Trimpf und es mou awl Foa zougem wern. Derjenige, der wou de hejchste Koartn in derea Foar gspüllt hod, der wej ausgspüllt woan is, gwinngd an Stich und mou zum naxtn ausspülln. De hejchste Koartn in ana Foa is d'Sau, dann kimmt da Kine, da Ober, da Unter, da Zehner, da Neiner, da Achter und da Siemer. Wenn alle acht Stich gmocht woan san, dann is as Spüll goa.
Normals Spüll.
Wenn all vier weida gsagt hammand, dann mou derjenige, der wej links vom Geba hockt, ausspülln fiar'n easdn Stich. Wenn oana de ausgspüllde Foa ned zougem kann, moua an Grosober zougem. Wenn des aa ned gejt, kanna zougem wosa mog. Vo an normaln Spüll gejts do drum, dass ma ned an Grosober sticht und dasma ned an letzan Stich mocht. De zwej wej des doumand, mejssnd jeda a Fümferl zohln, des wej de andern zwej jeda oans grejngt. Wenn oana alls zwoa sticht, isa "Bauer" und mou an nejdn a Fümferl zohln. De andan Stich san im Endeffekt wurscht.
Bedl.
Wenn oana moint, dasa koan oanzign Stich mocht, kanna an Bedl osong. Wer an Bedl dout, kimmt sölwa aussa fiarn easchtn Stich. A bsondane Regl beim Bedl is de, dass ma awl stecha mou, wemma kann. Wenn da Spülla wirklich koan oanzign Stich mocht, hoda gwunga und grejgt von an nejdn a Zehnerl. Wenna oan mocht, moua an nejdn a Zehnerl zohln.
Mord.
An Mord kann oana osong, der wej rächt houche Koartn hod. Aa beim Mord is da Spülla sölwa aussa. Er gwingd, wenna alle acht Stich mocht. Dann grejgta von an nejdn a Zehnerl. Douda des ned, moua an an nejdn a Zehnerl zohln.
Schleicher.
Wenn oana in an normaln Spüll de easdn fimf Stich gmocht hod, und moint, dasa de letzan drei ano mochd, kanna klopfa und an Schleicher dou. Wenna de letzen drei Stich wirklich mocht, grejgta von an nejdn a Zehnerl, ansonsten moua an naejdn a Zehnerl zohln. Da Grosober und da letzte Stich mejnd nachernd nimma zohlt wern.
Sonstige Regln.
Wenn meara Leit spülln wölln, dann gejt da Mord awl voan Bedl. Wenn meara Leit s'Gliche spülln wöllnd, na deaf deajenige spülln, dea wej weida voan sitzt. Wenn oa Spüll goa is, nachand is deajenige da nuje Geber, der wej links vom Oltn hockt. Wenn oana an Grosober vokeat zougitt, moua des Fümferl sölwa zohln. Nadialich mouma ned umbedingt in'd Fümferln spülln, man kon aa z. B. in d'Zehnerln spüln, nachernd kosst a Solo hold a Zwanzgerl.
Ludwigsvorstod-Isarvorstod

Ludwigsvorstod und Isarvorstod san Stodtei vu Minga. Zamma buidns an Stodbeziak 2 Ludwigsvorstod-Isarvorstod.
Da Stodbeziak is 1992 duach de Zammalegung vu da "Ludwigsvorstod" sidwestl vum Stodzentrum mit dena drein Isarvorstodbeziakn Isarvorstod/Schlochthofviatl, Isarvorstod/Glocknbochviatl und Isarvorstod/Deitsches Museum, wo direkt on de Oidstod grenzn. Mit am Greangiatl entlang vu da Isar, am oidn Sidfriedhofsglende und da Theresienwiesen umfosst da Beziak wichtige Freiflechn und Greanotei im sidlichn Innenstodbereich.
(385185) 1993 RO

(385185) 1993 RO is a Transneptunisches Objekt vo da Plutino-Klass. Es wor da easchte Plutino, wo nach Pluto sejm entdeckt woan is. Es is am 14. Septemba 1993 vom David C. Jewitt und vo da Jane Luu am Mauna-Kea-Observatorium mit am 2,2-Meta-Teleskop ausgmocht woan. Da Duachmessa vo 1993 RO wead untaschiedle vo 90 km bis 140 km ogem.
Bäihmisch Wattn

Bäihmisch Wattn is a Variantn zum ganz normaln Wattn, de wäi grod aso als Glicksspüll züllt, waal ned alle Koartn ausgem wean. Bäihmisch Wattn komma zu zwoat, zu dritt owa zu viert. Ma spüllts mid 32 Koartn.
Koartn und Trimpf.
De häichsten drei Trimpf san wäi beim Wattn da Herz-Kine (Max), da Schölln-Siema (Belle) und da Oichl-Sima (Bise oda Soich). De drei hoissnd aa "Kritische". Nachernd kemmand alle Koartn vo da Trumpf-Foa in da Reihenfolge Sau, evtl. Kine (wenn Gros, Schölln owa Oichadl Trumpf is), Ober, Unter, Zehner, Neiner, Achter evtl. Siemer (wenn Gros owa Herz Trumpf is).
Mischn und Geem.
Da Geba mischt alle 32 Koartn und lousst denjenign oheem, der wäi rechts von eam sitzt. Dea schaut se vom oghebtn Stäissl de undasde Koatn oo. Wenns a Kritischer is, nachernd derfan pfoltn. Dann daalt da Geba an näidn drei Koartn aus. Wennse oanan an Kritischn gschläckt hod, der gräigt owa nachand sched mea zwoa Koartn dazou. Äitz mou da Geba oa Koartn aafdeckter hileng. De Foa, wos de Koartn is, is Tumpf. Bei an Kritischn is Herz Trumpf. Äitz gräigt anäida nomml zwoa Koartn. Dea links vom Geba mou äitza song, wäifl Koartn dasa dauschn mächt. Ea deaf owa ned mea wäi drei song. Sofl wäia sagt, sofl Koartn moua weg dou und gräigt nuje dafiar. Deas deaf dann rundumme a näida song. Beim Geba is aso, das de Koartn, de wäia aafdeckt hod eam aa no gheart, des hoisst, ea hod sechs Koartn aaf da Hend. Folglich moua oane mea weg leeng wäia wieda gräigt, wobei das da Geba aa vier weg leng deaf. Wenn oana ganz schlächte Koartn hod, kanna "steing", des hoist ea spült des Spüll ned mid. Steing deaf owa awl sched oana und des aa sched, wenn ned Herz Trumpf is. Da Geba deaf nie steign.
s Spüll sölwa.
Dea wäi links vom Geba sitzt, kimmt aussa. Andast wäi beim normaln Wattn mouma Foa zougem, wenns gäit. Wenn ned, na mouma stecha, wemma ko. Wenn a Trumpf ausgpüllt wird, mouma aa an Trumpf zougem. Ansonstn deafma spülln wosma mog. Dea wäi an Stich mocht, mou als naxter ausspülln.
Afschreim und auszohln.
Anäida Spülla hod am Ofang 20 Punkte. Fia an näidn Stich, den wou oana mocht, gräigta 1 Punkt ozong. Wenn oana Zwickt wird, also koan Stich mocht, gräigta fimfe draf. Wenn Herz Trumpf ist, züllt allas dopplt, also jeda Stich zwoa und wea zwickt is gräigt zehne draf. Wenn oana gstieng is, gräigta nix draf und nix weg. Wennse oana aaf null owagspüllt hod, hoda de Rundn gwunga. Wemma ins Geld gwatt hod, mouma an Sieger fia an näidn Punkt, den wouma no hod, a bestimmte Summe zohln, de wäi voahea ausgmocht woan is.
1998 WW31

1998 WW31 (auch 1998 WW31) is a Transneptunisches Objekt, wo am 18. Novemba 1998 vom "Deep Ecliptic Survey" entdeckt woan is. Es buidd mit am Objekt S/2000 (1998 WW31) 1 des easchte transneptunische Doppesystem seit da Entdeckung vom Pluto und is des bekontaste sowia aa des symmetrischste Doppesystem im Sunsystem.
De zwoa Keapa hom a ähnliche Gress und Massn, ia Obstand voeinanda liegt zwischn nua rund 4.000 und 40.000 km. De Duachmessa san rund 100 sowie 150 km. Ia gmoasame Massn betrogt nua 1/6000 vom Pluto-Charon-System.
Transneptunisches Objekt

A transneptunisches Objekt (TNO) is a Himmeskeapa, wo si aussahoib vo da Umlaufboh vom Neptun, um die Sun bewegt.
De moastn TNO wean im Kuipergiatl vamutet, deswegn wead a efta da Begriff Kuipergiatlobjekt (KBO, vo englisch "Kuiper Belt Object") synonym fia "transneptunisches Objekt" vawendd. Heite sab a boa hundat TNO bekont, vamutet vamutet wean zehntausend Objekte, wo an Duachmesser vo iwa 100 km hom.
Des bekontaste TNO is da Pluto, wo uaspringle ois Planet eingstuft woa, inzwisch owa ois Zweagplanet zruggstuft woan is.
De TNO wean ois spezielle Gruppm vo Asteroidn ogseng und untascheidn si vo de Haptgiatlasteroidn vo oim duach
Asteroid

Asteroidn (vo : "astēr" „Stean“ und da Endung "-eides" „ähnlich“), Kloaplanetn oda Planetoiden san kloane Himmeskeapa, wo si af keplerschn Umlaffbohna um de Sun bewegn.
Bis etz san 477.204 Asteroidn im Sunsystem bekont (Stand: 31. Dezemba 2009), de echte Ozoi deafat in de Muilliona geh. Nua de wenigstn davo hom olladings mea ois a boa 100 Kilometa Duachmessa. Eascht dann nehma Asteroidn af Grund iara oaganan Schweakroft a runde Foam o und wean zu de Zweagplanetn zejd.
Muibatshofa–Am Hoart

Muibatshofa und Am Hoart san Stodtei im Noadn vu Minga. Zamma buidns an Stodbeziak 11 Muibatshofa–Am Hoart mit oana Flächn vo rund 1.300 Hektar. Do lebm rund 76.000 Menschn. Da Beziak hod in hechstn Ausländaontei vo Minga.
Loam

Loam (amtli: Laim) is Stodtei vo Minga und buidd an Stodbeziak 25 Loam mit 54.714 Einwohnan (2014). Loam is ois Ortschoft schon ejta ois Minga sejm. Loam wead heitzdog praktisch nua ois Wohnviatl gnutzt. Loam deaf ma ned mit Stodbeziak Beag am Loam vawexln.
Laim Loam liegt im Mingara Westn.
Fejdmoching-Hosnbeagl

Fejdmoching und Hosnbeagl san Stodtei vo Minga. Zamm buidn's an Stodbeziak 24 Fejdmoching-Hosnbeagl, an zwoatgressdn vo Minga.
Weidane Ortstei van Stodbeziak san: "Fasanerie", "Fejdmochinga Anga", "Hoarthof", "Leachenau", "Leachenaua Sää" und "Ludwigsfejd".
Literatua.
Helmuth Stahleder: "Von Allach bis Zamilapark". Nama und historische Grunddatn za da Gschicht vo Minga und seina eihgmoadn Vororte. Stodarchiv Minga, ed. München: Buchendorfer Verlag 2001. ISBN 3-934036-46-5
Bognhausn (Beziak)

Da Stodbeziak Bognhausn is a Stodbeziak vu da bayerischn Landeshaptstod Minga. Auf seim Gebiet liegn acht Stodtei vu Minga, wo friaha oagane Ortschoftn worn, drunta a da Ort Bognhausn, wo an Beziak an Noma gebm hod.
Aubing-Lochhausn-Langwied

Aubing-Lochhausn-Langwied is seit 1992 da 22. Stodbeziak vu Minga. Es is mit rund 3.400 ha da gresste Beziak vu da Stod, mit an Haffa Grean-, Woid und londwiatschoftlichn Flechn. De Aubinga Lohe und s Gebiet Langwieda See san wichtige Noheaholungsgebiet vum Mingara Westn.
Derzeit entsteed auf oana grossn frein Flechn zwischn Neiaubing und da grossn Kroasstod Germaring auf Mingara Grund da Stodtei Freiham, estlich vum Gut Freiham.
De Ortschoftn Aubing, Lochhausn und Langwied, wo am Beziak an Noma gebm, san 1942 nach Minga eigmoandet woan.
Allach-Untamenzing

Da Stodbeziak 23 Allach-Untamenzing z Minga besteed aus da ehemolign Gmoa Untamenzing sowia weitgehend vu da ehemolign Gmoa Allach. Da Beziak besteed seit 1938 und is seitem flächenmaßig ned vaändat worn. A Tei vo Allach-Untamenzing hot no imma an deaflichn Charakta.
Inflazion

Mit Inflazion (vom lodainischen Wurt fir "Auschwöön", "Aufblosn") moant ma in da Voikswirtschaftdslehr oan audauernden, "signifikonten" Auschtieg vom Preisnivo wegen oaner hächern Gödmeng ois frirer. De Leit miassn oiso mehr Göd fir irgendoa aundas Schtickl hergebm. D'Inflazion is dementschprechnd oa "Gödentwertung".
Im iwatrogenen Sinn kau mas a auf aundare Gebiete ausweidn, z. B. da iwatriebene Gebrauch vo Füllwärter (eigantli, oiso, ...) is daun a oa Inflazion.
Aprü

Da Aprü (in Bayern: Aprui) is da viate Monat vom Joar im Gregorianischen Kalenda. Ea hod 30 Dog. Im remischn Kalenda woa da Aprilis uaspringlich da zweite Monat.
Wo da Nauman heakummt, is ned gaunz kloa. Meglichaweis vom Lateinischn "aperire" („effnen“), wei si in dem Monat de Knospn effnen oda vielleicht kummta aa vo "apricus" („sonnig“).
Da Soge noch is am 1. Aprü da Deife ausn Himme ausseg'haut wuan.
Wei in dem Monat des Wetta efta wexlt, sogt a Bauansprichwuat:
 "Da Aprü, der mocht wos a wü"